Alessio Baldovinetti
Store norske leksikon,Kunst og estetikk,Bildende kunst,Kunsthistorie,Italiensk manierisme, barokk- og renessansekunst
Alessio Baldovinetti var en italiensk maler som virket i Firenze. Han fortsatte den lyriske tradisjonen fra Fra Angelico og Filippo Lippi, men var koloristisk påvirket av Domenico Veneziano.
Blant hans hovedverker er fresken Kristi fødsel (1460–62) i Santa Annunziata, og Madonna med barnet (ca. 1460) i Louvre, gjerne kalt Bellissima Madonna. I senere år utførte han også arbeider i mosaikk og glassmaleri.Direkte gjennom sine elever, blant annet Ghirlandajo, Pollajuolo og Verrocchio, ble Baldovinetti en av banebryterne for florentinsk landskapsmaleri. Les mer i Store norske leksikon barokken kunst i Italia